રાજકોટની ભાગોળે બિલેશ્વર રેલવે સ્ટેશન નજીક રાત્રીના નવેક વાગ્યે સિકંદ્રાબાદથી રાજકોટ આવતી ટ્રેન નીચે એક મહિલા અને એક યુવકે પડતું મૂકી આપઘાત કરી લીધાની ઘટના સામે આવતા બંને મૃતદેહ ટ્રેન મારફતે રાજકોટ રેલવે સ્ટેશન અને ત્યાંથી સિવિલ હોસ્પિટલ પોસ્ટમોટર્મ રૂમે ખસેડતા બી ડિવિઝન પોલીસ સ્ટેશનના કે આર ચોટલીયા સહિતનો સ્ટાફ દોડી ગયો હતો મૃતક યુવકના ખિસ્સા તપાસતા તેમાંથી એક ફોટો અને એક વિઝિટિંગ કાર્ડ મળી આવ્યું હતું તેમાં ફોન કરતા મૃતકના પરિવાર સુધી પહોંચવાની કડી મળી હતી ભાવનગર રોડ ઉપર થોરાળાના વિજયનગરમાં રહેતા નાનજીભાઈ પરમાર નામના પ્રૌઢ સિવિલ હોસ્પિટલે ધસી આવ્યા હતા અને મૃતક મહિલા તેમની પત્ની ગીતાબેન ઉમર ૪૦ વર્ષ અને મૃતક યુવાન તેનો પુત્ર કેતન ઉમર ૨૪ વર્ષ હોવાનું ઓળખી બતાવ્યં્ હતું પ્રાથમિક પૂછપરછમાં માતા-પુત્ર બંને માનસિક બીમારીથી પીડાતા હોવાનું અને બંનેની દવા ચાલતી હોવાનું તથા ગત સાંજે ઘરેથી કોઈને કઈ કહ્યા વિના નીકળી ગયા હોવાનું જાણવા મળ્યું હતું કદાચ આ બીમારીથી કંટાળીને જ આ પગલું ભર્યું હોવાની શંકા વ્યક્ત કરવામાં આવી છે તેમ છતાં અન્ય કોઈ કારણ છે કે કેમ તે જાણવા તપાસ યથાવત રાખી છે મૃતક કેતન ધોરણ ૧૦ સુધી અભ્યાસ કરી ભણવાનું છોડી કારખાનામાં મજૂરીકામે લાગી ગયો હતો તેનાથી નાનો ભાઈ કૌશિક ૧૮ વર્ષનો છે પિતા નાનજીભાઈ મજૂરીકામ કરે છે જયારે માતા ગીતાબેનનું માવતર મવડી પ્લોટમાં હોવાનું જાણવા મળ્યું છે માતા-પુત્રના મોતથી ચમાર પરિવારમાં શોક વ્યાપી ગયો છે.